IGCSE (International General Certificate of Secondary Education) เป็นหลักสูตรของประเทศอังกฤษที่ได้รับการยอมรับจากทั่วโลกและเป็นการสอบเพื่อศึกษาต่อในระดับ AS level, A level, Cambridge Pre-U หรือ IB diploma Programme (International Baccalaureate) ทั้งนี้ตั้งแต่ปี 2017 เป็นต้นไปกระทรวงศึกษาธิการประเทศไทยจะรับรองวุฒิ IGCSE ให้เทียบเท่าวุฒิ ม.6 ก็ต่อเมื่อนักเรียนสอบ AS หรือ A-LEVEL เพิ่มอีก 3 วิชา หลังจากนั้นผู้สอบจึงจะสามารถนำวุฒิไปสมัครเรียนต่อในระดับปริญญาตรีของมหาวิทยาลัยในประเทศไทยได้ โดยผู้สอบจะต้องสอบ IGCSE ให้ผ่านอย่างน้อย 5 วิชา ด้วยเกรดไม่ต่ำกว่า C ซึ่งการให้คะแนนของแต่ละวิชาในการสอบ IGCSE นั้นเริ่มต้นที่เกรด A* ถึง G (A*, A, B, C, D, E, F, G) และ U (Ungraded) และสอบ AS หรือ A-LEVEL ให้ผ่านอีก 3 วิชา